CELEX: 32021D1299
Language: hr
Date: 2021-08-04 00:00:00
Title: Provedbena odluka Komisije (EU) 2021/1299 оd 4. kolovoza 2021. o odgodi isteka odobrenja heksaflumurona za uporabu u biocidnim proizvodima vrste 18 (Tekst značajan za EGP)

5.8.2021   
               
               
                  HR
               
               
                  Službeni list Europske unije
               
               
                  L 282/36
               
            
         PROVEDBENA ODLUKA KOMISIJE (EU) 2021/1299
         оd 4. kolovoza 2021.
         o odgodi isteka odobrenja heksaflumurona za uporabu u biocidnim proizvodima vrste 18
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 14. stavak 5.,
         nakon savjetovanja sa Stalnim odborom za biocidne proizvode,
         budući da:
         
                     (1)
                  
                  
                     Aktivna tvar heksaflumuron odobrena je kao aktivna tvar za uporabu u biocidnim proizvodima vrste 18 (2).
                  
               
                     (2)
                  
                  
                     Odobrenje heksaflumurona za uporabu u biocidnim proizvodima vrste 18 istječe 31. ožujka 2022. Dana 23. rujna 2020. podnesen je zahtjev za obnovu odobrenja heksaflumurona u skladu s člankom 13. stavkom 1. Uredbe (EU) br. 528/2012.
                  
               
                     (3)
                  
                  
                     Budući da ispunjava kriterije za postojane, bioakumulativne i otrovne tvari (PBT) i vrlo postojane i vrlo bioakumulativne tvari (vPvB) u skladu s Prilogom XIII. Uredbi (EZ) br. 1907/2006 Europskog parlamenta i Vijeća (3), heksaflumuron ispunjava kriterije za isključivanje iz članka 5. stavka 1. točke (e) Uredbe (EU) br. 528/2012.
                  
               
                     (4)
                  
                  
                     Grčko nadležno ocjenjivačko tijelo obavijestilo je 18. veljače 2021. Komisiju o svojoj odluci, donesenoj u skladu s člankom 14. stavkom 1. Uredbe (EU) br. 528/2012, da je potrebno provesti potpuno ocjenjivanje zahtjeva. U skladu s člankom 8. stavkom 1. Uredbe (EU) br. 528/2012 nadležno ocjenjivačko tijelo treba provesti potpuno ocjenjivanje zahtjeva u roku od 365 dana od njegova potvrđivanja.
                  
               
                     (5)
                  
                  
                     U skladu s člankom 8. stavkom 2. Uredbe (EU) br. 528/2012 nadležno ocjenjivačko tijelo po potrebi može od podnositelja zahtjeva zatražiti da dostavi dostatne podatke za provedbu ocjenjivanja. U tom se slučaju razdoblje od 365 dana suspendira za razdoblje koje ne smije trajati dulje od ukupno 180 dana, osim ako to opravdavaju priroda traženih podataka ili iznimne okolnosti.
                  
               
                     (6)
                  
                  
                     U roku od 270 dana od primitka preporuke nadležnog ocjenjivačkog tijela Europska agencija za kemikalije („Agencija”) treba pripremiti i Komisiji dostaviti mišljenje o obnovi odobrenja aktivne tvari u skladu s člankom 14. stavkom 3. Uredbe (EU) br. 528/2012.
                  
               
                     (7)
                  
                  
                     Iz razloga koji su izvan kontrole podnositelja zahtjeva odobrenje heksaflumurona za uporabu u biocidnim proizvodima vrste 18 vjerojatno će isteći prije donošenja odluke o njegovoj obnovi. Stoga je primjereno odgoditi datum isteka odobrenja heksaflumurona za uporabu u biocidnim proizvodima vrste 18 za razdoblje dovoljno za ispitivanje zahtjeva.
                  
               
                     (8)
                  
                  
                     S obzirom na rokove predviđene za postupak ocjenjivanja od strane nadležnog ocjenjivačkog tijela i za pripremu i dostavljanje mišljenja Agencije te vrijeme koje je potrebno za utvrđivanje je li ispunjen barem jedan uvjet iz članka 5. stavka 2. prvog podstavka Uredbe (EU) br. 528/2012 i može li se stoga odobrenje heksaflumurona obnoviti, datum isteka odobrenja primjereno je odgoditi do 30. rujna 2024.
                  
               
                     (9)
                  
                  
                     Osim kada je riječ o datumu isteka odobrenja, heksaflumuron ostaje odobren za uporabu u biocidnim proizvodima vrste 18 podložno specifikacijama i uvjetima iz Provedbene uredbe (EU) 2015/1982,
                  
               DONIJELA JE OVU ODLUKU:
         
            Članak 1.
            Datum isteka odobrenja heksaflumurona za uporabu u biocidnim proizvodima vrste 18 odgađa se do 30. rujna 2024.
         
         
            Članak 2.
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 4. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 167, 27.6.2012., str. 1.
         
         
            (2)  Provedbena uredba Komisije (EU) 2015/1982 оd 4. studenoga 2015. o odobrenju heksaflumurona kao postojeće aktivne tvari za uporabu u biocidnim proizvodima za vrstu proizvoda 18 (SL L 289, 5.11.2015., str. 13.).
         
            (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).